***Svermen*** (originaltittel: *The Swarm*) er en amerikansk katastrofe-grøsser fra 1978 regissert og produsert av Irwin Allen. Filmen handler om en enorm bisverm som truer flere byer i Texas. Forskere og militære myndigheter forsøker å stanse trusselen, men på hver sin måte. De ledende rollene spilles av Michael Caine, Katharine Ross, Richard Widmark, Richard Chamberlain, Olivia de Havilland, Ben Johnson, Lee Grant og Henry Fonda. Filmen er basert på en roman av Arthur Herzogs, utgitt i 1974.

Handling
--------

En kjempesverm giftige "Afrika-bier" truer Amerika. Det viser seg at afrikanske "drapsbier" har parret seg med langt mer harmløse bier som man vanligvis finner i nordlige klima. Den nye aggressive arten brer seg gradvis lengre nordover og etterhvert når de USA. En dag angriper den enorme svermen en flybase i Texas. Like etter angriper den småbyen Marysville, og etterhvert setter svermen kursen mot storbyen Houston. Biene forårsaker kaos, død og en masse ulykker – og myndighetene står nærmest maktesløse. En gruppe vitenskapsmenn, ledet av Dr. Bradford Crane, forsøker febrilsk å finne en motgift samt en effektiv måte for å stoppe den dødbringende svermen. Samtidig med dette må han også kjempe en kamp mot general Slater som ønsker å bruke militære metoder mot biene. Til slutt finner forskeren og de militæret en løsning sammen.

Om filmen
---------

### Popularitet og økonomi

*Svermen* ble ingen publikumssuksess og spilte bare inn $10 millioner i USA. Produksjonskostnadene var på om lag $21 millioner.

### Anmelderne

Den fikk dårlig mottakelse av filmanmelderne og har bare oppnådd 11 % på Rotten Tomatoes.

*VG* gav den terningkast fire.

### Priser

*Svermen* ble nominert til en Oscar i kategorien beste kostyme.

### Annet

Filmen er en av flere filmer på 1970-tallet som skildrer mennesker i kamp mot naturen satt inn i et økologisk perspektiv der menneskeheten er den egentlige årsake til problemene. Flere filmer involverer insekter og krypdyr, slik som *The Bees*, *Mark - de biter* og *Froskene*.

I rollene
---------

|  |  |
| --- | --- |
| * Michael Caine: Dr. Bradford Crane
* Katharine Ross: Capt. Helena Anderson
* Richard Widmark: Major General Thalius Slater
* Richard Chamberlain: Dr. Hubbard
* Olivia de Havilland: Maureen Schuster
* Ben Johnson: Felix
* Lee Grant: Anne MacGregor
* José Ferrer: Dr. Andrews
* Patty Duke: Rita
* Slim Pickens: Jud Hawkins
* Bradford Dillman: Major Baker
* Fred MacMurray: Mayor Clarence Tuttle
* Henry Fonda: Dr. Walter Krim
* Cameron Mitchell: General Thompson
 | * Christian Juttner: Paul Durant
* Morgan Paull: Dr. Newman
* Alejandro Rey: Dr. Martinez
* Don 'Red' Barry: Pete Harris
* Doria Cook-Nelson: Mrs. Mary Durant
* Robert Varney: Mr. Durant
* Patrick Culliton: Sheriff Morrison
* Ernie F. Orsatti: Duty Officer
* John Furlong: Cameraman
* Chris Petersen: Hal
* Jerry Toomey: Eddie
* Mara Cook: Secretary
* Joey Eisnach: Bee Boy
 |

Referanser
----------

1. ↑  «Box office / business for The Swarm». IMDb. Besøkt 7. juli 2008.
2. ↑  «The Swarm (1978)». *Rotten Tomatoes* **(engelsk)**. Besøkt 7. april 2019.
3. ↑  «VGs filmbarometer». *VG*. 1. november 1978. s. 36.
4. ↑  «The Swarm - IMDb». Besøkt 22. juli 2019.

Eksterne lenker
---------------

* (en) *Svermen* på Internet Movie Database Rediger på Wikidata

* (sv) *Svermen* i Svensk Filmdatabas Rediger på Wikidata

* (en) *Svermen* på AllMovie Rediger på Wikidata

* (fr) *Svermen* på Allociné Rediger på Wikidata

* (nl) *Svermen* på MovieMeter Rediger på Wikidata

* (en) *Svermen* på Turner Classic Movies Rediger på Wikidata

* (en) *Svermen* på American Film Institute Rediger på Wikidata

* (en) *Svermen* på Rotten Tomatoes Rediger på Wikidata

* (en) *Svermen* på Metacritic Rediger på Wikidata